NORAKSTS

|  |  |
| --- | --- |
| 25.03.2022. | Nr.5/7 |

###### NOTEIKUMU “KĀRTĪBA, KĀDĀ ORGANIZĒJAMA IZGLĪTOJAMO NODARBINĀTĪBA VASARAS BRĪVLAIKĀ JELGAVAS VALSTSPILSĒTĀ” APSTIPRINĀŠANA

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 12.pantu un 41.panta pirmās daļas 2.punktu, Ministru kabineta 2002. gada 8. janvāra noteikumiem Nr.10 “Noteikumi par darbiem, kuros atļauts nodarbināt bērnus vecumā no 13 gadiem”, Ministru kabineta 2002. gada 28. maija noteikumiem Nr.206 “Noteikumi par darbiem, kuros aizliegts nodarbināt pusaudžus, un izņēmumi, kad nodarbināšana šajos darbos ir atļauta saistībā ar pusaudža profesionālo apmācību” un Ministru kabineta 2015. gada 24. novembra noteikumiem Nr.656 “Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu”,

**JELGAVAS VALSTSPILSĒTAS DOME NOLEMJ:**

1. Apstiprināt noteikumus “Kārtība, kādā organizējama izglītojamo nodarbinātība vasaras brīvlaikā Jelgavas valstspilsētā” (pielikumā).
2. Jelgavas valstspilsētas pašvaldības iestādes “Jelgavas izglītības pārvalde” vadītājam, atbilstoši lēmuma 1.punktā minētajiem noteikumiem,  slēgt līgumu ar darba devējiem par Jelgavas valstspilsētas pašvaldības izglītības iestāžu izglītojamo (6.-8.klase) nodarbinātību vasaras brīvlaikā.
3. Jelgavas valstspilsētas pašvaldības pieaugušo izglītības iestādes “Zemgales reģiona kompetenču attīstības centrs” vadītājam, atbilstoši lēmuma 1.punktā minētajiem noteikumiem, slēgt līgumu ar darba devējiem par izglītojamo (9.-11.klase) nodarbinātību vasaras brīvlaikā.
4. Atzīt par spēku zaudējušu Jelgavas pilsētas domes 2021. gada 25. marta lēmumu Nr.4/4 “Noteikumu “Kārtība, kādā organizējama Jelgavas pilsētas pašvaldības izglītības iestāžu izglītojamo nodarbinātība vasaras brīvlaikā” apstiprināšana”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 25. martā